આ બસ-સ્ટૉપથી ૧૦૧ અને ૪૨ એમ બે રૂટની ઘ્લ્વ્ તેમ જ ભાઉચા ધક્કા જવા માટેની બસો ઊભી રહે છે, પરંતુ અહીં બસ-સ્ટૉપ ઇન્સ્ટૉલ કર્યા ત્યારથી જ ગદુર્લ્લાઓએ બસ-સ્ટૉપ પર પોતાનો અડ્ડો જમાવી દીધો છે. તેઓ દિવસ-રાત અહીં બેસે છે, ગપ્પાં મારે છે અને રાતના સમયે દારૂ પીને અહીં પડ્યા રહે છે. તેમને અહીંથી હટવા માટે કહીએ તો તેઓ અમારી સાથે ઝઘડો કરે છે અને અપશબ્દો કહે છે. આમ તેમના રોજના ત્રાસથી કંટાળીને અમે સ્થાનિક લોકોએ બેસ્ટ તેમ જ પોલીસને લેખિત ફરિયાદ કરી હતી. ત્યારે બસ-સ્ટૉપ પર લગાવવામાં આવતી જાહેરાતોથી થતી આવકની માગણી કરી બસ-સ્ટૉપ હટાવવામાં આવશે એવું બેસ્ટ દ્વારા જણાવવામાં આવ્યું હતું અને પોલીસ કાર્યવાહીમાં પોલીસના અધિકારીઓ અહીંથી પસાર થાય ત્યારે ગદુર્લ્લાઓ હટી જાય છે અને પોલીસ ત્યાંથી જાય ત્યારે ફરી આવીને બેસી જાય છે. આને કારણે મહિલા પ્રવાસીઓ તેમ જ સ્થાનિક લોકો અહીં ઊભા રહેવાનું અથવા પસાર થવાનું પણ ટાળે છે. આને કારણે અમારા ગ્રાહકો પર પણ અસર થાય છે.’